Sanlam-teaterprys kry baas
Die heel eerste Sanlam-prys vir Afrikaanse Teater het Saterdagoggend 17 Julie in Bloemfontein by die Volksblad-kunstefees baas gekry. Die algehele wenner is die Universiteit van Stellenbosch met My plaas se naam is Vergenoeg deur George Weideman. Weideman het ook Sanlam en RSG se 2003-kompetisie vir radiodramas gewen.
Die ander finaliste was die Universiteit van die Vrystaat met Nico Luwes se Knorries en die Krisis en die Kaapstad-kampus van die nasionale filmskool AFDA met Ernst Br�cker se E�tjie, Fe�tjie.
My plaas se naam is Vergenoeg sorg ook vir die individuele wenners. George Weideman is as die beste dramaturg, Johan Esterhuizen as die beste regisseur, en Jackie van den Heever (vir haar rol as Grace Boois) as beste akteur aangewys.
Die wenproduksie kry 'n stewige R100 000, op voorwaarde dat die produksie by twee ander kunstefeeste opgevoer word. Die individuele pryse is elkeen R20 000 werd.
Pieter Fourie, sameroeper van die deurwinterde beoordelaarspaneel, het ges� hulle was verras met dit wat die finaliste in so 'n kort tydjie reggekry het. "As die Sanlam-prys hierop voortbou, gaan dit die inspuiting vir Afrikaanse teater wees waarop ons s� lank gewag het."
Die wenstuk Vergenoeg speel af tydens 'n Kommissiesitting om te bepaal of die eerstydse plaashulp, Grace Boois, haar seun op die Veldsmans se plaas, Vergenoeg, mag begrawe. Dit is 'n beeldryke stuk waarin die geskiedenis en die hedendaagse aktualiteit teenoor mekaar afspeel.
Die toneelstuk sal nou ook van 28 September tot 2 Oktober 2004 by Aardklop opgevoer word en by minstens nog een ander kunstefees.
Die name van die finaliste is vroe�r vanjaar by die KKNK op Oudtshoorn bekend gemaak. Die wentekste is toe ingestudeer en met 'n borgskap van R25 000 elk by die kunstefees in Bloemfontein opgevoer.
Die prysgeld van altesame R260 000 wat beskikbaar gestel is, maak die Sanlam-prys die grootste in die geskiedenis van Suid-Afrikaanse teater vir die ontwikkeling van Afrikaanse teaterproduksies. Dit is daarop gemik om die standaard van Afrikaanse teater te stimuleer, die skryf van professionele dramatekste aan te moedig en opkomende teaterkunstenaars die geleentheid te bied om hul talente te ontwikkel.
Die Sanlam-prys vir 2005 sal sy hoogtepunt by die KKNK van 25 Maart tot 2 April 2005 in Oudtshoorn bereik. Dit beteken dat tot vier splinternuwe Afrikaanse dramas daar deur studente opgevoer sal word.
Om hiervoor in aanmerking te kom moet oorspronklike Afrikaanse dramatekste (ongeag dialek of streektaal) reeds teen 23 September vanjaar aan enige van die dramadepartemente by universiteite en technikons in Suid-Afrika voorgel� word. Volledige besonderhede is op die Internet by www.sanlam.co.za beskikbaar onder "Kompetisies" op die tuisblad.